ประกาศการนิคมอุตสาหกรรมแห่งประเทศไทยที่ ๒๕/๒๕๔๗เรื่องการจัดการสิ่งปฏิกูลหรือวัสดุที่ไม่ใช้แล้วในนิคมอุตสาหกรรม เพื่อให้การจัดการสิ่งปฏิกูลหรือวัสดุที่ไม่ใช้แล้วในนิคมอุตสาหกรรมเป็นไปอย่างมีประสิทธิภาพอาศัยอำนาจตามความในมาตรา ๔๒ แห่งพระราชบัญญัติการนิคมอุตสาหกรรมแห่งประเทศไทยพ.ศ. ๒๕๒๒ ผู้ว่าการ การนิคมอุตสาหกรรมแห่งประเทศไทยจึงกำหนดวิธีปฏิบัติด้านการจัดการสิ่งปฏิกูลหรือวัสดุที่ไม่ใช้แล้วในนิคมอุตสาหกรรมไว้ดังนี้ข้อ๑ให้ยกเลิกประกาศการนิคมอุตสาหกรรมแห่งประเทศไทย ที่ ๕๘/๒๕๔๔ เรื่องการกำจัดสิ่งปฏิกูลหรือวัสดุที่ไม่ใช้แล้วในนิคมอุตสาหกรรม ลงวันที่ ๒๗ ธันวาคม๒๕๔๔ และให้ใช้ประกาศฉบับนี้แทนข้อ๒ ในประกาศนี้กนอ. หมายความว่า การนิคมอุตสาหกรรมแห่งประเทศไทยผู้ว่าการ หมายความว่า ผู้ว่าการการนิคมอุตสาหกรรมแห่งประเทศไทยนิคมอุตสาหกรรม หมายความว่า นิคมอุตสาหกรรมตามกฎหมายว่าด้วยการนิคมอุตสาหกรรมแห่งประเทศไทยและให้หมายความรวมถึงท่าเรืออุตสาหกรรมมาบตาพุดด้วยผู้ประกอบการ หมายความว่าผู้ซึ่งได้รับอนุญาตให้ประกอบกิจการในนิคมอุตสาหกรรมสิ่งปฏิกูลหรือวัสดุที่ไม่ใช้แล้ว หมายความว่าของเสียที่เกิดขึ้นภายในนิคมอุตสาหกรรมซึ่งเป็นของเสียอันตรายและของเสียไม่อันตราย ซึ่งมีลักษณะและคุณสมบัติตามที่กำหนดในภาคผนวกที่ ๑ท้ายประกาศกระทรวงอุตสาหกรรม ฉบับที่ ๖ (พ.ศ. ๒๕๔๐) และในภาคผนวกที่ ๑ท้ายประกาศกระทรวงอุตสาหกรรม ฉบับที่ ๑ (พ.ศ. ๒๕๔๑) ออกตามความในพระราชบัญญัติโรงงานพ.ศ. ๒๕๓๕ เรื่องการกำจัดสิ่งปฏิกูลหรือวัสดุที่ไม่ใช้แล้วและมูลฝอยตามพระราชบัญญัติการสาธารณสุข พ.ศ. ๒๕๓๕ผู้รับดำเนินการ หมายความว่าผู้ซึ่งได้รับอนุญาตให้เป็นผู้บำบัดหรือผู้กำจัดสิ่งปฏิกูลหรือวัสดุที่ไม่ใช้แล้วตามประเภทโรงงานลำดับที่ ๑๐๑, ๑๐๕ หรือ ๑๐๖ แห่งบัญชีท้ายกฎกระทรวง (พ.ศ. ๒๕๓๕)ออกตามความในพระราชบัญญัติโรงงาน พ.ศ. ๒๕๓๕ ซึ่งแก้ไขเพิ่มเติมโดยกฎกระทรวงฉบับที่ ๑๕ (พ.ศ. ๒๕๔๔) ออกตามความในพระราชบัญญัติโรงงาน พ.ศ. ๒๕๓๕หรือผู้ซึ่งได้รับอนุญาตจากหน่วยงานของรัฐที่เกี่ยวข้องตัวแทน หมายความว่าบุคคลหรือนิติบุคคลที่ได้รับมอบอำนาจจากผู้รับดำเนินการในการจัดหา รวบรวมและขนส่งสิ่งปฏิกูลหรือวัสดุที่ไม่ใช้แล้วใบกำกับการขนส่ง หมายความว่าใบกำกับการขนส่งสิ่งปฏิกูลหรือวัสดุที่ไม่ใช้แล้วตามแบบที่ กนอ. กำหนดข้อ๓ให้ผู้ประกอบการที่ก่อให้เกิดสิ่งปฏิกูลหรือวัสดุที่ไม่ใช้แล้วในนิคมอุตสาหกรรมต้องดำเนินการดังต่อไปนี้ข้อ๓.๑ แยกเก็บของเสียอันตราย ของเสียที่ไม่เป็นอันตรายและมูลฝอยออกจากกันโดยเก็บไว้ในที่รองรับที่เหมาะสมไม่ก่อให้เกิดความเดือดร้อนรำคาญทั้งนี้ ให้เป็นไปตามกฎหมายที่เกี่ยวข้องข้อ๓.๒ ยื่นขออนุญาตนำสิ่งปฏิกูลหรือวัสดุที่ไม่ใช้แล้วออกจากโรงงานเป็นรายปีภายในวันที่ ๓๐ ธันวาคม ของทุกปี หรือภายใน ๙๐ วันนับจากวันที่แจ้งเริ่มประกอบอุตสาหกรรมหรือเมื่อมีการเปลี่ยนแปลงประเภทการประกอบกิจการ โดยใช้แบบคำขอตามแบบ ที่ กนอ.กำหนดข้อ๓.๓ ต้องจัดทำใบกำกับการขนส่งทุกครั้งที่มีการนำสิ่งปฏิกูลหรือวัสดุที่ไม่ใช้แล้วออกจากโรงงานข้อ๓.๔ต้องควบคุมให้มีการดำเนินการนำสิ่งปฏิกูลหรือวัสดุที่ไม่ใช้แล้วไปยังสถานที่กำจัดที่ได้รับอนุญาตและต้องรับผิดชอบต่อเหตุใด ๆ ที่จะก่อให้เกิดความเดือดร้อน ความเสียหายต่อชีวิตทรัพย์สินและสิ่งแวดล้อมทุกประการข้อ๓.๕รายงานผลการกำจัดสิ่งปฏิกูลหรือวัสดุที่ไม่ใช้แล้วประจำเดือนให้สำนักงานนิคมอุตสาหกรรมที่ผู้ประกอบการตั้งโรงงานอยู่หรือสำนักงานท่าเรืออุตสาหกรรมมาบตาพุด ภายในวันที่ ๑๕ของเดือนถัดไปโดยใช้แบบรายงานตามแบบที่ กนอ. กำหนดข้อ๓.๖ แจ้งรายชื่อและลายมือชื่อของบุคคลที่เป็นผู้แทนหรือผู้ที่ได้รับมอบหมายให้ลงนามในเอกสารใบกำกับการขนส่งให้สำนักงานนิคมอุตสาหกรรมที่ผู้ประกอบการตั้งโรงงานอยู่หรือสำนักงานท่าเรืออุตสาหกรรมมาบตาพุด ภายในวันที่ ๓๐ ธันวาคม ของทุกปีข้อ๓.๗ เก็บรักษาใบกำกับการขนส่งไว้ ณ ที่ตั้งโรงงานหรือสถานที่ประกอบการให้พร้อมสำหรับการตรวจสอบของเจ้าหน้าที่กนอ.ข้อ๔กรณีที่สิ่งปฏิกูลหรือวัสดุที่ไม่ใช้แล้วนั้นไม่สามารถจำแนกได้ว่าเป็นสิ่งปฏิกูลหรือวัสดุที่ไม่ใช้แล้วประเภทใดชนิดใดได้อย่างชัดเจน ผู้ประกอบการต้องเป็นผู้ดำเนินการ พิสูจน์ ความชัดเจนพร้อมรับภาระค่าใช้จ่ายทั้งหมดในการดำเนินการตรวจพิสูจน์นั้นข้อ๕กรณีที่ผู้ประกอบการประสงค์จะเปลี่ยนแปลงรายการใด ๆ ที่ได้รับอนุญาตจากกนอ. แล้ว ให้แจ้งขออนุญาตจากผู้ว่าการหรือผู้ซึ่งผู้ว่าการมอบหมายก่อนดำเนินการและต้องได้รับอนุญาตจากผู้ว่าการหรือผู้ซึ่งผู้ว่าการมอบหมายจึงจะดำเนินการได้ข้อ๖หลักเกณฑ์ในการกำจัดสิ่งปฏิกูลหรือวัสดุที่ไม่ใช้แล้วของผู้ประกอบการในนิคมอุตสาหกรรม ให้ดำเนินการตามพระราชบัญญัติโรงงาน พ.ศ. ๒๕๓๕ตามนัยประกาศการนิคมอุตสาหกรรมแห่งประเทศไทย ที่ ๒๙/๒๕๔๑ เรื่อง การกำจัดสิ่งปฏิกูลหรือวัสดุที่ไม่ใช้แล้วในนิคมอุตสาหกรรมและพระราชบัญญัติการสาธารณสุข พ.ศ. ๒๕๓๕ข้อ๗หากพบว่าผู้ใดสำแดงข้อมูลในใบกำกับการขนส่งอันเป็นเท็จ กนอ.จะพิจารณาดำเนินการตามที่กฎหมายกำหนดต่อไปข้อ๘ บรรดาการอนุญาตตามประกาศการนิคมอุตสาหกรรมแห่งประเทศไทยที่ ๕๘/๒๕๔๔ เรื่อง การกำจัดสิ่งปฏิกูลหรือวัสดุที่ไม่ใช้แล้วในนิคมอุตสาหกรรมที่ได้รับอนุญาตไปแล้วยังคงมีผลบังคับใช้ต่อไปจนกว่าการอนุญาตดังกล่าวจะสิ้นสุดทั้งนี้ให้มีผลบังคับใช้เมื่อพ้นกำหนดหกสิบวันนับแต่วันที่ประกาศเป็นต้นไป[๑]ประกาศณ วันที่ ๑๔ กรกฎาคม พ.ศ. ๒๕๔๗อัญชลี ชวนิชย์ที่ปรึกษาระดับ๑๒ รักษาการในตำแหน่งผู้ว่าการการนิคมอุตสาหกรรมแห่งประเทศไทยพรพิมล/พิมพ์๑๕ตุลาคม ๒๕๔๗พัชรินทร์/อมราลักษณ์/ตรวจ๓พฤศจิกายน ๒๕๔๗ปิยะธิดา/ปรับปรุง๒๘ สิงหาคม ๒๕๖๑[๑] ราชกิจจานุเบกษาเล่ม ๑๒๑/ตอนพิเศษ ๘๔ ง/หน้า ๒๖/๒๘ กรกฎาคม ๒๕๔๗